recursal/SuperWikiNEXT-32B huggingface dataset:
**«Մորդովիայի Հանրապետության սառցային պալատ» պետական հաստատություն**, բազմաֆունկցիոնալ սպորտային հաստատություն Մորդովիայի Սարանսկ քաղաքում։

Նկարագրություն
--------------

Սառցային պալատը բացվել է 2007 թվականի հոկտեմբերի 19-ին։ Ընդհանուր մակերեսը կազմում է 13 հազար կմ2:

Հատակագծով շենքն ունի «Т» տառի տեսք՝ 106 х 48 և 34 х 60 մետր երկու ուղղահայաց կորպուսներով։ Շենքն ունի երեք հարկ։ Ցոկոլային հարկում կա այցելուների համար նախատեսված հանդերձարան, առաջին հարկի նախասրահում՝ սրճարան, երկրորդ հարկում՝ մարզասրահ, ինչպես նաև բար, երրորդ հարկում՝ համերգների դահլիճ և վարչական տարածք։

Շենքն ունի սառցային երկու արենաներ՝

* Հիմնական դաշտը (չափերը՝ 30 x 60 մետր) նախատեսված է հոկեյի խաղերի, գեղասահքի մրցումների և այլ ելույթների ու զանգվածային միջոցառումների համար։ Ունի 3000 նստատեղ և մեկնաբանողի տաղավար, ունի հոկեյի վահանակներ, պաշտպանիչ ապակեպատ և պաշտպանական ցանց։
* Փոքր դաշտը (28 x 58 մետր) օգտագործվում է հոկեյի և գեղասահորդների մարզումների համար, ինչպես նաև սառցային պալատ զանգվածային այցելուների համար։

Սառույցի պատրաստման և պահպանման համար օգտագործվում են ժամանակակից սարքավորումներ։ Սառույցի հաստությունը 4 սմ է։
Սառցային պալատում կան հոկեյի, գեղասահքի շորթ թրեկի մանկա-պատանեկան սպորտային բաժիններ։

Մորդովիայի Հանրապետության Սառցային պալատում անցկացվեցել են Ռուսաստանի երիտասարդական ձմեռային սպարտակիադաները, Ռուսաստանի գեղասահքի առաջնության, աղջիկների հոկեյի, լսողության խանգարումներ ունեցողներ հաշմանդամների հոկեյի Ռուսաստանի առաջնության մրցաշարեր։ Սառցային պալատում է կազմակերպվել նաև բռնցքամարտի միջազգային մրցաշարը՝ գերծանր Օլեգ Մասկաևի և Բորուֆի միջև։

Սառցային պալատի հյուրերն են եղել «Խորհրդային հոկեյի լեգենդներ» ազգային հավաքականը, «Պարեր սառույցի վրա» սառցե շոուն, «Աստղերի ֆաբրիկա-7» հեռուստաշոուն և Իլյա Ավերբուխի «Սառցե դարաշրջան» ներկայացումը։

2010 թվականի դեկտեմբերի 26-29-ը Սառցային պալատում կայացել է Ռուսաստանի գեղասահքի 2011 թվականի առաջնությունը։ 2011 թվականի դեպտեմբերի 8-10-ն ժամանակահատվածում պալատում կայացել է «Ռուսաստան-սպորտային տերություն» միջազգային համաժողովը։

Ծանոթագրություններ
------------------

1. ↑  "Веб-сайт Ледового дворца". Արխիվացված է the original 2010 թ․ օգոստոսի 23-ին. Retrieved 2018 թ․ ապրիլի 3. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  Градостроительные ориентиры российских столиц: Саранск: монография / В. Ф. Вавилин, В. А. Моисеенко, В. В. Вавилин; под общ. ред. В. Ф. Вавилина. — Саранск: Изд-во Мордов. ун-та, 2009. — С. 300-305. — 604 с. — ISBN 978-5-7103-2133-1
3. 1 2  "Статья о Ледовом дворце на сайте mordovia-sport.ru". Արխիվացված է the original 2010 թ․ նոյեմբերի 27-ին. Retrieved 2018 թ․ ապրիլի 3. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Պաշտոնական կայք
**Լոկհարտ** (անգլ.՝ Lockhart), քաղաք ԱՄՆ-ի հարավային մասում, Տեխաս նահանգում։ Գտնվում է Քոլդուել շրջանում։ Լոկհարտը շրջկենտրոն քաղաք է։

Լոկհարտ քաղաքը և Քորդուել շրջանը մտնում են Մեծ Օսթին մետրոպոլիտենյան ստանդարտ տարածքի մեջ։ Բնակչությունը կազմում է 38066 մարդ։

Պատմություն
-----------

Քաղաքը անվանվել է ի պատիվ Բըրդ Լոկհարտի, ով երկրաբան Գրին Դեյվիթի օգնականն էր։ Լոկհարտը դարձավ տեխասցիների հաղթանակի վայրը ընդդեմ կոմանչների` 1840 թվականին Պլամ Կրիկի ճակատամարտում։ Սկզբնական շրջանում քաղաքը կոչվել է Պլամ Կրիկ։

Լոկհարտի տնտեսական զարգացումը սկսվեց 19–րդ դարում, երբ քաղաք մուտք գործեց երկաթուղին։ Քաղաքը դարձել էր ԱՄՆ-ի բամբակ արդյունահանող կարևորագույն շրջաններից մեկը։ Քաղաքը սկսեց լցվել էմիգրանտներով։

Քաղաքում է գտնվում Տեխաս նահանգի ամենահին գործող հանրային գրադարանը` *Dr. Eugene Clark Library*-ն։

2016 թվականի հուլիսի 30-ին Լոկհարտի մոտ դժբախտ պատահարի արդյունքում զոհվեց 16 մարդ։

Աշխարհագրություն
----------------

Լոկհարտը գտնվում է Տեխասի կենտրոնական հատվածում, Օստինից 48 կիլոմետր դեպի հարավ` ամերիկյան 183-րդ ավտոմայրուղու վրա։ Քաղաքից 110 կիլոմետր հեռավորության վրա գտնվում է Սան Անտոնիոն, իսկ 251 կիլոմետր հեռավորության վրա` Հյուսթոնը։

Քաղաքը ունի 40,4 կմ², որից 40,3 կմ² ցամաքային տարածք է, իսկ 0,1 կմ²` ջրային։

Ծանոթագրություններ
------------------

1. ↑  2020 թվականի ԱՄՆ մարդահամար / United States Census Bureau
2. 1 2  "Geographic Identifiers: 2010 Census Summary File 1 (G001): Lockhart city, Texas". U.S. Census Bureau, American Factfinder. Արխիվացված է the original 2020 թ․ փետրվարի 13-ին. Retrieved 2015 թ․ հուլիսի 7. (անգլ.)
3. ↑  Битва при Плам-Крик - Техасско-индейские войны (1820-1875)

Արտաքին հղումներ
----------------

* Լոկհարտի պաշտոնական կայք էջը (անգլ.)
* Լոկհարտի ներկայացուցիչների պալատ (անգլ.)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Մեծ կատալոնական |
|  |
| Չափորոշչային վերահսկողություն | LCCN: n83030258 · VIAF: 155973385 · WorldCat VIAF: 155973385 |

 |
**Նիկոլայ Ալբոկրինով** (ռուս.՝ Николай Петрович Альбокринов, նոյեմբերի 28, 1887(1887-11-28), Սարատով, Ռուսական կայսրություն - 1920, Տոմսկ, Խորհրդային Ռուսաստան), ռուս զորապետ, գեներալ-մայոր, Սիբիրում և Պովոլժիեում Սպիտակ շարժման մասնակից։

Կենսագրություն
--------------

Նիկոլայ Ալբոկրինովը ծնվել է 1887 թվականին Սարատովում (այլ տվյալներով 1885 թվականին)։ Ռազմական ծառայության է անցել 1905 թվականին։ 1909 թվականին եղել է գրենադերների պորուչիկ։ Առաջին համաշխարհային պատերազմի ժամանակ մարտնչել է 3-րդ գրենադերական Պերնևյան գնդում (կապիտան)։ 1915 թվականի մայիսից գումարտակի հրամանատար, պատերազմը սկսել է շտաբս-կապիտանի կոչումով, ավարտել փոխգնդապետով։ Բոլշևիկների կողմից երկրում իշխանությունը գրավելուց հետո զորակոչվել է Բանվորա-գյուղացիական Կարմիր բանակ, բայց հետագայում անցել է սպիտակների կողմը։ 1918 թվականի օգոստոսից մինչև 1919 թվականի հունվարի 3-ը եղել է Վոտկինսկի շրջանի Սահմանադիր ժողովի կոմիտեի Ժողովրդական բանակի հրամանատար։

1919 թվականի հունվարի 11-ից մինչև մայիսի 9-ը ծառայել է ադմիրալ Կոլչակի բանակում, Վոտկինսկի հրաձգային դիվիզիայի հրամանատար։ 1919 թվականի հուլիսի 22-ին ստացել է գեներալ-մայորի կոչում։

1920 թվականի հունվարին կարմիրբանակայինների կողմից գերի է վերցվել Կրասնոյարսկում (այլ տվյալներով գերի է հանձնվել կամավոր)։ № 51 էշելոնի կազմում անցել է 5-րդ բանակի շտաբի տրամադրության տակ և 1920 թվականի հունվարին ուղարկվել Օմսկի օկրուգային զինկոմիսարիատ։ 1920 թվականին Տոմսկում ձերբակալվել է և դատապարտվել գնդակահարության։

Պարգևներ
--------

* 1916 թվականի սեպտեմբերի 27-ին պարգևատրվել է Սուրբ Գեորգիի 4-րդ աստիճանի շքանշանով։
* Պարգևատրվել է նաև Ռուսական կայսրության այլ շքանշաններով։

Գրականություն
-------------

* Волков Е. В. Егоров Н. Д. Купцов И. В. Белые генералы Восточного фронта Гражданской войны։ Биографический справочник. - М.։ Русский путь, 2003. - 240 с. ISBN 5-85887-169-0.

Ծանոթագրություններ
------------------

1. ↑  "Альбокринов Николай Петрович". Արխիվացված է the original 2013 թ․ հոկտեմբերի 5-ին. Retrieved 2017 թ․ մայիսի 25. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  "3-й гренадерский Перновский Короля Фридриха-Вильгельма IV полк". Արխիվացված է the original 2011 թ․ դեկտեմբերի 9-ին. Retrieved 2017 թ․ մայիսի 25. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* ИЖЕВЦЫ И ВОТКИНЦЫ
* Белый генералитет на Востоке России в годы Гражданской войны
**Յարլսբերգ** (անգլ.՝ Jarlsberg, /ˈjɑrlzbərɡ/), նորվեգական կիսակարծր պանիր, որը ստացվում է կովի պաստերիզացված կաթից։ Ստացման համար օգտագործվում է ռենինի խմորիչ։ Այն ունի քաղցրավուն կծու համ և խոշոր աչքեր։

Նկարագրություն
--------------

Յարլսբերգ պանիրն ունի դեղին կեղև։ Կտրելուց ամբողջ պանրի գույնը կրկին միատարր դեղին է։ Ունի փափուկ, սերուցքային, և քաղցրավուն համ։ Այս պանիրը հրաշալի է նաև տարբեր ուտեստներ պատրաստելու համար։ *Jarlsberg Special Reserve* պանիրը արտադրվում է սահմանափակ քանակությամբ։ Սա հին պանիր է հանդիսանում, որի տարիքը շուրջ մեկ տարի է։

Պատմություն
-----------

Յարլսբերգ պանրատեսակը ունի նմանություններ էմենտալի և այլ շվեյցարական ծակոտկեն պանիրների հետ։ 1830 թվականին շվեյցարացի պանրագործները եկան Նորվեգիա, որպեսզի նորվեգացի կաթնագործներին ուսուցանեն պատրաստել դասական շվեյցարական կծու, քաղցր և ծակոտկեն պանրի պատրաստման եղանակները։ Այդպիսի պանիրը դարձավ բավականին հանրաճանաչ և մի քանի տարի շարունակ բավականին լավ վաճառվեց Նորվեգիայում։ Բայց հետո ինչ-ինչ պատճառներով անհետացավ շուկաներից։ 1950-ական թվականներին Նորվեգիայի գյուղատնտեսության համալսարանի գիտնականները ձեռնամուխ եղան վերականգնելու այդ պանրի արտադրությունը։ 1956 թվականին պանիրը սկսեցին վաճառել Նորվեգիայում, իսկ 1961 թվականից արդեն սկսվեց պանրի արտահանումը։ Յարլսբերգ անվանումը պանրին տրվել է ի պատիվ այն քաղաքի, որտեղ առաջին անգամ արտադրել են այս տարատեսակը։

Ներկայումս յարլսբերգ պանրատեսակը ունի իր կարևորագույն և մեծ տեղը նորվեգական տնտեսության արտահանման ծավալներում։ Պանիրը բավականին հայտնի է նաև ԱՄՆ-ում. այստեղ այն նաև արտադրում են ըստ նորվեգական համապատասխան լիցենզիայի։ Եվրոպական շուկայում նույնպես տարածված է այս պանրատեսակը։

Պատրաստում
----------

Յարլսբերգը պատրաստում են կովի պաստերիզացված կաթից, որի մեջ ավելացնում են խմորիչ և հատուկ կաթնաթթվային նյութ։ Որից հետո կաթը վերածվում է շիճուկով կաթնաշոռի։ Կաթնաշոռը տեղադրվում է պանրի համար նախատեսված կաղապարների մեջ և մամլիչի տակ դրվում։ Հետո աղ են ավելացնում և թողնում մեկից տասնհինգ ամիս։

Երիտասարդ յարլսբերգը շուկա է հանվում պատրաստելու պահից երկուսից երեք ամիս անց։ Այն ունի հաճելի և թեթև կծվային համ՝ կիտրոնի կեղևի բուրմունքով։ Առավել հին յարլսբերգը ունի ավելի սուր և հարուստ համ և վաճառվում է «Jarlsberg Special Reserve» մակնիշի ներքո։

Ծանոթագրություններ
------------------

1. ↑   (норв.)
2. ↑  cheese.com Կայք
3. ↑  wisegeek.com Կայք
4. ↑  "jarlsberg.com Կայք". Արխիվացված է the original 2010 թ․ հունվարի 2-ին. Retrieved 2016 թ․ մարտի 23.

Արտաքին հղումներ
----------------

* Նորվեգական ֆերմերների TINE կայք
* *Jarlsberg Cheese History and Development* (Roger K. Abrahamsen, Odd Byre, Kjell Steinsholt and Arne Henrik Strand. Translation by Judith A. Narvhus, Dairy Institute at the Agricultural University of Norway) ubm.no կայքում Archived 2011-07-28 at the Wayback Machine.
**Նատալյա Վլադիմիրի Գլեբովա** (անգլ.՝ Natalie Glebova, նոյեմբերի 11, 1981(1981-11-11), Տուապսե, Կրասնոդարի երկրամաս, ՌԽՖՍՀ, ԽՍՀՄ), ազգությամբ ռուս մոդել, Միսս Տիեզերք Կանադա 2005 (անգլ.՝ Miss Universe Canada), Միսս Տիեզերք 2005 Բանգկոկում։

Կենսագրություն
--------------

Նատալյան ծնվել է Կրասնոդարի երկրամասի Տուապսե քաղաքում։ Վեց տարի սովորել է տեղի թիվ 6 ավագ դպրոցում։ Նա սովորել է դասական դաշնամուր և 12 տարեկանում ավարտել պրոֆեսիոնալ երաժշտական դպրոցը։ Հաղթել է մարզական ռիթմիկ մարմնամարզության տարբեր առաջնություններում։

13 տարեկանում՝ 1994 թվականին, Նատալյա Գլեբովան ծնողների հետ արտագաղթել է Կանադայի Տորոնտո քաղաք։ Նախքան «Միսս տիեզերք» մրցույթը Նատաշան աշխատել է որպես մոդել և Տորոնտոյի Ռայերսոնի համալսարանում ստացել տեղեկատվական տեխնոլոգիաների ոլորտում առևտրի, կառավարման և շուկայավարման բակալավրի աստիճան։ Աշխատել է նաև որպես տարրական և ավագ դպրոցի մոտիվացիոն խոսնակ։

2004 թվականին Նատալյան մասնակցել է «Միսս տիեզերք Կանադա» մրցույթին, որտեղ զբաղեցրել է երրորդ տեղը։ 2005 թվականի հունվար ամսվա մրցումներում նա նվաճել է «Միսս Կանադա» տիտղոսը։

Նատալյա Գլեբովան մասնակցել է Բանգկոկում կայացած «Միսս Տիեզերք 2005» մրցույթին և հաղթող ճանաչվել։ Նրա հաղթանակը Կանադայի պատմության մեջ երկրորդն էր՝ Լոնդոնից Կարեն Դիանա Բոլդվինից հետո, որը «Միսս տիեզերք» մրցույթում հաղթել էր 1982 թվականին։

2006 թվականից Նատալյան բնակվում է Բանգկոկում (Թաիլանդ)։ Նա «*Fah Glebova International*» ընկերության հիմնադիր-նախագահն է։

### Անձնական կյանք

2007 թվականի նոյեմբերի 29-ին Նատալյան ամուսնացել է Թաիլանդի հայտնի թենիսիստ Պարադորնա Սիչափխանի հետ։ Հարսանիքը տեղի է ունեցել Բանգկոկում։ 2011 թվականի փետրվարի 25-ին զույգը հայտարարել է ամուսնալուծության մասին։

2016 թվականի ապրիլի 9-ին ծնվել է Գլեբովայի և Դին Քելիի դուստրը՝ Մայա Քելլի Գլեբովան։

Ծանոթագրություններ
------------------

1. 1 2  Internet Movie Database — 1990.
2. ↑  «Тайский теннисист Шричапан и „Мисс Вселенная — 2005" Наталья Глебова развелись» — РИА Новости, 25.02.2011
3. ↑  "Cựu hoa hậu hoàn vũ Natalie Glebova khoe con mới sinh | Giải Trí". Արխիվացված է the original 2019 թ․ նոյեմբերի 12-ին. Retrieved 2020 թ․ փետրվարի 14. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Պաշտոնական կայք
* Նատաշան լավն է, բայց, ավաղ, մերը չէ․ «Միսս տիեզերքը» ծնվել է Տուապսեում
* Նատալյա Գլեբովա Ֆեյսբուքում
* Ամսագրերի լուսանկարների պատկերասրահ և տեսանյութեր
* Paradorn Sichapan & Miss Universe 2005 Natalie Glebova Are Engaged Archived 2008-10-24 at the Wayback Machine.


|  |  |  |
| --- | --- | --- |
| Նախորդող՝**Ջենիֆեր Հոուքինս** | **Միսս Տիեզերք**2005 | Հաջորդող՝**Սուլեյկա Ռիվերա** |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Internet Movie Database |

 |
Դադիահը Արևմտյան Սումատրիայի կաթնաթթվային խմիչք է, որը պատրաստվում է չեփված և չտաքացված բուֆալոյի կաթից։**Կաթնաթթվային մթերք**, կաթնամթերքի խումբ, որը պատրաստվում է կենդանիների չզտած կաթից կամ դրա ածանցյալներից (սերուցք, յուղազրկված կաթ, շիճուկ), ինքնաթթվեցմամբ կամ մերաններով թթվեցմամբ։ Ըստ որոշ աղբյուրների կաթնաթթվային մթերքներն օգտագործվել են մ․ թ․ ա․ 10 000 թվականից։

Կաթնաթթվային մթերքը պատրաստվում է կովի, ոչխարի, այծի և այլ կենդանիների կաթից։ Կաթնաթթվային մթերքի արտադրության նախապատրաստական փուլում կաթը նախ պաստերիզացվում է կամ եռացվում (մածունի համար), որը կանխում է կաթի մեջ եղած վնասակար մանրէների զարգացումը։ Այնուհետև կաթը թթվեցնում են կաթնաթթվային բակտերիաների կամ խմորիչների միջոցով։ Կաթնաթթվային մթերքը լինում է կաթնաթթվային (կաթնաշոռ, թթվասեր) և խառը խմորման (մածուն, կեֆիր, կումիս և այլն)։ Կաթնաթթվային խմորման կաթնաթթվային մթերքում մանրէները կաթնաշաքարը քայքայում են և առաջացնում կաթնաթթու։

Կաթնաթթվի ազդեցությամբ կաթի կազեինը մակարդվում է, որից էլ կաթնաթթվային մթերքի մարսելիությունը կաթի համեմատ զգալիորեն բարձրանում է։ Խառը խմորման կաթնաթթվային մթերքում կաթնաշաքարից առաջանում է նաև սպիրտ, ածխաթթու գազ, ցնդող թթուներ, որոնք նույնպես բարձրացնում են կաթնաթթվային մթերքի մարսելիությունը։ Սպիտակուցների և յուղի պարունակությամբ կաթնաթթվային մթերքը չզտած կաթից գրեթե չի տարբերվում։

Կաթնաթթվային մթերքի դիետիկ և բուժիչ հատկությունները պայմանավորված են կաթնաթթվի, մեծ քանակությամբ կաթնաթթվային բակտերիաների, ինչպես նաև անտիբիոտիկ նյութերի առկայությամբ։ Կաթնաթթվային մթերքի որոշ տեսակներ օգտագործվում են մարսողական համակարգի հիվանդությունների, տուբերկուլոզի բուժման և աթերոսկլերոզի կանխարգելման համար։ Կաթնաթթվային մթերք պատրաստում են տնային և արտադրական պայմաններում։

Ծանոթագրություններ
------------------

1. ↑  "Fermented Milk Products". Canadian Dairy Commission. 2007 թ․ հունիսի 6. Արխիվացված է the original 2014 թ․ դեկտեմբերի 23-ին. Retrieved 2012 թ․ դեկտեմբերի 26. `{{cite web}}`: Cite has empty unknown parameter: `|coauthors=` (help); Unknown parameter `|dead-url=` ignored (`|url-status=` suggested) (help)

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 5, էջ 159)։*  |
**Կալաբասաս,** քաղաք Լոս Անջելեսում, ԱՄՆ արևմուտքում։ Այն գտնվում է Սան Ֆեռնանդո հովտի և Սանտա Մոնիկա լեռան հարավ-արևմուտքում։ 2009 թվականի տվյալներով բնակչությունը այնտեղ կազմում էր 22 095 մարդ։

Աշխարհագրություն
----------------

Քաղաքը գտնվում է Սան-Ֆեռնանդոի հարավ-արևմուտքում և ներառում է Սանտա-Մոնիկա լեռը։ Դա գտնվում է Լոս Անջելեսից 35 կիլոմետր հեռավորության վրա։ Հարավ-արևելքում այն սահմանակցում է Վուդլենդ Հիլզի հետ, հարավարևելյան մասում՝ Տոպանգայի, հարավում՝ Մալիբուի, արևմուտքում՝ Ագուրա-Հիլզի և հյուսիսում Հիդդեն Հիլզի հետ։
Կալաբասասը հաճախ համեմատում են Վուդլենդ-Հիլզի և Տոպանգայի հետ նույն մակերեսի, դեմոգրաֆիայի և բնակչության ցածր խտության պատճառով։ Քաղաքն ունի 34,1 կմ² մակերես, ընդ որում 0,1 կմ²-ին՝ ջուր է։ Տարվա տաք ամիսներին քաղաքի ջերմաստիճանը 6-8 աստիճանով բարձր է, քան նրա հետ սահմանակցող Վուդլենդ-Հիլզի ջերմաստիճանը, քանի որ նրա ռելիեֆը հրաբխի խառնարան է հիշեցնում։

Ժողովրդագրություն
-----------------

2005 թվականին քաղաքում եղել է 23.123 մարդ։ Բնակչության խտությունը 590,4 մարդ/կմ² է։ Ռասայական կազմը ներառում է 85,92% սպիտակամորթ, 2,18% սևամորթ կամ աֆրոամերիկացի, 0,13% կորեական ամերիկացիներ, 7,17% ասիացի, 1,31% այլ ռասաներ։
8350 ընտանիքներից 44,4%-ն ունեն մինչև 18 տարեկան երեխաներ։ 64,3%-ը եղել են ամուսնական զույգեր, որոնք ապրում էին միասին, 9%-ը եղել են կանայք, որոնք այրի էին, իսկ 23,3%-ը ընտանիք չունեին։ Բնակչության միջին տարիքը 38 տարեկան է։

Տնտեսություն
------------

| # | Գործատու | Աշխատակիցների թիվ |
| --- | --- | --- |
| 1 | Las Virgenes Unified School District | 1,672 |
| 2 | Bank of America Home Loans | 700 |
| 3 | The Cheesecake Factory | 640 |
| 4 | Alcatel-Lucent | 373 |
| 5 | Sedgwick CMS | 350 |
| 6 | Viewpoint School | 275 |
| 7 | Spirent | 210 |
| 8 | City of Calabasas | 199 |
| 9 | Informa Research Services | 173 |
| 10 | ValleyCrest | 160 |
|

Ծանոթագրություններ
------------------

1. 1 2  "Արխիվացված պատճենը". Արխիվացված է the original 2020 թ․ փետրվարի 11-ին. Retrieved 2015 թ․ նոյեմբերի 14.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · Open Directory Project |
|  |
| Չափորոշչային վերահսկողություն | GND: 4813957-9 · LCCN: n88210939 · SUDOC: 201710390 · VIAF: 129115688 · WorldCat VIAF: 129115688 |

 |
**Խանութի աղջիկը** (ֆր.՝ La Demoiselle de Magasin), ֆրանսիացի նկարիչ Ջեյմս Տիսոյի նկարը, որն ընդգրկված է Օնտարիոյի գեղարվեստի պատկերասրահի հավաքածուում։

Նկարագրություն
--------------

Նկարում պատկերված է երիտասարդ մի կին, որը կանգնած է ժապավեններ և զգեստներ վաճառող խանութի ներսում։ Մի ձեռքում նա բռնել է նոր գնված իրերի փաթեթը, մյուս ձեռքով բաց է պահել խանութի դուռը հեռացողների համար։ Խանութը լցված է ժապավեններով։ Խանութի պատուհանից բացվում է փարիզյան բանուկ փողոցի տեսարան։ Խանութի մյուս աղջիկը ողջունում է պատուհանից խանութի մեջ նայող լավ հագնված մի տղամարդու։

Պատմություն
-----------

Նկարը ստեղծվել է 1883-1885 թվականներին։ Տիսոն փոքր վրձնահարվածների միջոցով օգտագործել է չոր պիգմենտների հստակ ոճ։ Սա ոչ թե իմպրեսիոնիզմ է, այլ ակադեմիզմի ոճից խիստ հեռացում։ Կտավն արտացոլում է նաև Տիսոյի հիմնական հետաքրքրությունների մի մասը, ինչպիսիք են 19-րդ դարի վերջերի առարկաների և հագուստի նյութապաշտ աշխարհը։ Կտավում օգտագործված է ժամանակաշրջանին բնորոշ Տիսոյի սիրած տեխնիկան, որը դիտորդին ուղղակի տանում է դեպի կտավ, դեպի խանութի աղջիկը, որը մեզ համար բացում է դուռը։

Կտավն առաջին անգամ ցուցադրվել է 1885 թվականին Սեդելմեյերի պատկերասրահում։ Այն Տիսոյի ցուցահանդեսի մի մասն էր կազմում, որը կոչվում էր «Quinze tableau sur la femme à Paris» (Փարիզյան կնոջ տասնհինգ կտավներ)։ Դա Տիսոյի վերջին խոշոր ցուցահանդեսն էր, մինչև նա անցավ կրոնական թեմաների և իր կյանքի մնացած մասն անցկացրեց Աստվածաշնչյան թեմաներ պատկերելով։ 1968 թվականին կտավը գնել է Օնտարիոյի գեղարվեստի պատկերասրահը։

Ռեջինա Հագոն այս նկարը տեսնում է որպես ցանկություն պարունակող նկարագրություն։ Հատակին ընկած ժապավենը սրտաձև է։ Ըստ Հագոյի՝ հատակի սրտի դիրքը ցանկության հիմքն է։ Կտավի կանայք համեստ կերպով են հագած, բայց Տիսոն շեշտում է նրանց կառուցվածքը, հատկապես կնոջ կուրծքը, երբ նա բարձրացնում է ձեռքերը։ Այս շրջանում տնից դուրս աշխատող կինը համարվում էր բարոյապես կասկածելի։ Պատուհանից խորամանկորեն նայող տղամարդը, դիտողի հարմար դիրքը կարող են ենթադրել ավելին, քան որ սա պարզապես հագուստի վաճառք է։ Հնարավոր է պատուհանից նայող տղամարդը սիրախաղ է անում խանութի աղջկա հետ, սակայն Հագոն նշում է, որ Տիսոն թուլացրել է նրան՝ փակելով կնոջ մանեկենով։

Ծանոթագրություններ
------------------

1. 1 2 3 4 5 6 7 8
2. ↑
3. 1 2
4. ↑  "James Tissot. The Shop Girl | AGO Art Gallery of Ontario". *www.ago.net*. Արխիվացված է the original 2017 թ․ փետրվարի 4-ին. Retrieved 2017 թ․ սեպտեմբերի 2. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  Gail Dexter. "J.J.J. Tissot: Exciting Victorian." Toronto Star. April 6, 1968, pg. 38
6. ↑  "Tissot Retrospective", by Eugenia Parry Janis. *The Burlington Magazine* 1968 pg. 303
7. ↑  "Review: James Tissot. New Haven, Québec and Buffalo," by Paul Stirton. *The Burlington Magazine* 2000 pg. 131.
8. ↑  "The joy of shopping." Regina Haggo. *The Hamilton Spectator.* Sep 26, 2006. pg. G.11
**Լոպե դե Վեգա** (իսպ.՝ El teatro Lope de Vega), թատրոն Մադրիդում, գտնվում է Գրան Վիա փողոցում։ Կառուցվել է 1945-1949 թվականներին, ըստ ճարտարապետներ Խոակին և Խուլիան Օտամենդիների նախագծի։ Անվանակոչվել է ի պատիվ իսպանացի դրամատուրգ, բանաստեղծ և արձակագիր Լոպե դե Վեգայի։

Պատմություն
-----------

Թատրոնի շենքը գտնվում է Հիսուսի միաբանության հետևորդների տան նախկին շենքում։ 1931 թվականին այն հրդեհվել է։ 13 տարի անց այն ձեռք է բերվել «Մայրաքաղաքային բնակարան» կազմակերպության կողմից, որն էլ սկսել է զբաղվել դատարկված տարածքի վերականգնմամբ։ Այստեղ կազմակերպությունը կառուցել է ստորգետնյա առևտրի կենտրոն, «Լոպե դե Վեգա» հյուրանոցը և նույն անվամբ թատրոն։
Թատրոնը բացվել է 1949 թվականի ապրիլի 16-ին` հատուկ մյուզիքլների ցուցադրման համար, սակայն 1954 թվականին վերաձևափոխվել է` դառնալով կինոթատրոն։ 
1997 թվականին «Լոպե դե Վեգա»-ն նորից դառնում է թատրոն, որտեղ մյուզիքլներ են ցուցադրվում։ Շուտով այն ձեռք է բերում «*Իսպանական Բրոդվեյ*» անվանումը։
2011 թվականին թատրոնը վերանորոգվում է` իր բեմում իսպանական ամենահայտնի «Առյուծ արքա» մյուզիքլը ցուցադրելու համար։

Ներկայացումներ
--------------

* 1999. «Գեղեցկուհին և հրեշը» (մյուզիքլ)
* 2002. «Օպերայի ուրվականը» (մյուզիքլ)»

### «Stage Entertainment España»

* 2004. «Mamma Mia!»
* 2007. «Հիսուս Քրիստոս սուպերաստղը»
* 2008. «Հիանալի մյուզիքլ»
* 2009. «Սպամատոլ»
* 2010. «Մերժվածները»
* 2011. «Առյուծ արքա»

Ծանոթագրություններ
------------------

1. ↑  *Del Corral, José* La Gran Vía: historia de una calle. — Madrid: Sílex Ediciones, 2002. — С. 172-173. — ISBN 8477371148
2. 1 2  "Teatro Lope de Vega". Արխիվացված է the original 2016 թ․ հունվարի 15-ին. Retrieved 2018 թ․ հունվարի 4. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Թատրոնի պաշտոնական կայք Archived 2016-01-15 at the Wayback Machine. (իսպ.)
**«Խանումա»** (վրաց.՝ ხანუმა), Ավքսենտի Ցագարելիի պիեսը, որ գրվել է 1882 թվականին։ Պիեսի հիման վրա 1948 թվականին Թբիլիսիի կինոստուդիայում նկարահանվել է «Քեթո և Կոտե» ֆիլմը։

Սյուժե
------

Պիեսի գործողությունները տեղի են ունենում Թիֆլիսի Հավլաբար հայկական թաղամասում 19-րդ դարի սկզբում։ Վրացի սնանկացած իշխան Պանտիաշվիլին ծրագրում է ամուսնանալ հարուստ աղջկա հետ։ Այդ նպատակով նա վարձում է հայտնի խնամախոս (միջնորդ) Խանումային։ Վերջինս իշխանի համար որպես հարսնացու գտնում է Գուլիկոյին։ Մի այլ խնամախոս՝ Քաբաթոն, ուզում է իշխանին ամուսնացնել հայ հարուստ առևտրական Միկիչի դստեր՝ Սոնայի հետ։ Միկիչն էլ մտածում է դստեր ամուսնության շնորհիվ ձեռք բերել իշխանի տիտղոս։ Նա գնում է իշխանի բոլոր պարտամուրհակները։

Կոտեն՝ Պանտիաշվիլիի զարմիկը, սիրահարված է Սոնային։ Նա մասնավոր դասեր է տալիս Սոնային։ Խանուման, փորձելով խանգարել իր մրցակցին և, միաժամանակ, ցանկանալով օգնել սիրահարներին, ներկայանում է իշխանին Սոնայի փոխարեն։ Պանտիաշվիլին, տեսնելով ծեր, միաչքանի ու կաղ հարսնացուին, հրաժարվում է ամուսնանալ նրա հետ և նորից որոշում է կին առնել Գուլիկոյին։

Խանուման Սոնային հագցնում է Գուլիկոյի նման ու նրա փոխարեն ներկայացնում իշխանին։ Աղջկա գեղեցկությամբ հմայված իշխանը որոշում է ամուսնանալ նրա հետ, սակայն Միկիչը սպառնում է պարտամուրհակներով։ Այդ ժամանակ իշխանի զարմիկը՝ Կոտեն, համաձայնում է ամուսնանալ Սոնայի հետ։ Դրանով նա քեռուն ազատում է պարտքերից, իսկ Միկիչին հնարավորություն է տալիս ներկայանալ որպես իշխան։ Պանտիաշվիլին ամուսնանում է Գուլիկոյի հետ։ Իսկ Խանուման ամուսնանում է Միկիչի հետ։

Թատերական ներկայացումներ
------------------------

Ռուսաստանի Դրամատիկական մեծ թատրոնում 1972 թվականին «Խանումա» պիեսը բեմադրել է Գեորգի Տովստոնոգովը։ Ցագարելիի պիեսը տեքստը հարմարեցվել է Բորիս Ռացերի ու Վլադիմիր Կոնստանտինովի կողմից։ Այս բեմականացումը համարվում է Գեորգի Տովստոնոգովի լավագույն աշխատանքներից մեկը, իսկ 1978 թվականին նկարահանվել է այդ ներկայացման հեռուստատեսային տարբերակը։ Ներկայացման երաժշտությունը գրել է Գիա Կանչելին։ «Խանումա»-ն բեմադրվել է նաև Երևանի Հակոբ Պարոնյանի անվան երաժշտական կոմեդիայի պետական թատրոնում, Վանաձորի Հովհաննես Աբելյանի անվան պետական դրամատիկական թատրոնում և Ստանիսլավսկու անվան ռուսական դրամատիկական թատրոնում։

Էկրանավորումներ
---------------

* Խանումա
* Քեթո և Կոտե - նկարահանվել է Թբիլիսիի կինոստուդիայում 1948 թվականին

Ծանոթագրություններ
------------------

1. ↑  "Ханума — один из лучших спектаклей Георгия Товстоногова". Արխիվացված է the original 2011 թ․ հունվարի 4-ին. Retrieved 2015 թ․ հոկտեմբերի 3.
2. ↑  "Ստանիսլավսկու անվան ռուսական դրամատիկական թատրոն". Արխիվացված է the original 2016 թ․ հունիսի 18-ին. Retrieved 2015 թ․ հոկտեմբերի 17.
3. ↑  Ханума (1926)
**Նառվա** (**Նառվայի շուրթ**, էստ․՝ Narva laht), ծովածոց Ֆիննական ծոցի հարավում, ողողում է Ռուսաստանի ու Էստոնիայի ափերը։ Արևմուտքից Նառվա ծովածոցը Լուժյան ծովածոցից բաժանվում է Կուրգալյան թերակղզով։ Արևելքում նրա սահմանն համարվում է Լյատիվանեմի հրվանդանը, որ գտնվում է էստոնական Կունդա քաղաքից հյուսիս-արևելք։ Նառվա ծովածոցի լայնությունը Ֆիննական ծոցի մոտ կազմում է 90 կմ։ Նառվա ծովածոցը ցամաքում խորանում է 40 կմ։

Նառվա ծովածոցի ափին են գտնվում էստոնական չորս բնակավայրեր՝ Սիլլամյաե, Նառվա-Յուեսուու քաղաքներն ու Ասեռի ու Տոիլա գյուղերը։

Աշխարհագրական տեղադրությունը
----------------------------

Նառվա ծովածոցի հարավային ափերը Էստոնիայի սահմանում են։ Նառվայի գետաբերանից սկսած 8 կմ դեպի արևմուտք ավազուտներ են, իսկ այնուհետև սկիզբ է առնում բարձր ու կտրուկ պատ, որ կոչվում է Գլինտ։ Նառվա ծովածոցի ափի ընդհանուր երկարությունը կազմում է 130 կմ։ Ծովածոցի արևելյան ափը պատկանում է Ռուսաստանին։ Այս ափը ցածր է ու ավազային։ Կուրգալա հրվանդանի մոտ գտնվում են անտառապատ բլուրներ, որոնց բարձրությունը հասնում է մինչև 20 մետրի։

Նառվա ծովածոցը դեկտեմբերից մինչև մարտ ծածկված է սառույցով։ Նառվա ծովածոց է լցվում համանուն գետը։ Նախկինում Նառվա ծովածոց էր թափվում նաև Ռոսսոն գետը, որը ներկայումս ծովածոցին հասնելուց քիչ առաջ միանում է Նառվա գետին։ Նառվայի գետաբերանի մոտ է Նառվա-Յուեսուու առողջարանային քաղաքը։

Նառվա ծովածոցի հյուսիսարևելյան կողմի մուտքը բավականին վտանգավոր է ստորջրյա քարերի պատճառով։ Վիգրոդնդ կղզյակի վրա տեղակայված է փարոս։ Նառվա գետաբերանը նշելու համար փարոս է տեղադրված նաև Գունգերբուրգում (Նառվա-Յուեսուու). վերջինս կառուցվել է 1725 թվականին և երկու անգամ վերանորոգվել է (1808 և 1957 թվականներին)։

Նառվա ծովածոցում գտնվում են մեկ տասնյակից ավելի կղզիներ։

Ծանոթագրություններ
------------------

1. 1 2  Большая советская энциклопедия.
2. ↑  "Lighthouses of Northern Estonia". Արխիվացված է the original 2014 թ․ օգոստոսի 18-ին. Retrieved 2013 թ․ դեկտեմբերի 19.
**Խաչատուր Հովհաննեսի Գյուլամիրյան** (մայիսի 2, 1922(1922-05-02), Երևան, Հայկական ԽՍՀ, ԱԽՖՍՀ - դեկտեմբերի 26, 2001(2001-12-26), Երևան, Հայաստան), հայ նկարիչ, գրաֆիկ։ Հայաստանի նկարիչների միության անդամ։

Կենսագրություն
--------------

Խաչատուր Գյուլամիրյանը ծնվել է 1922 թվականին Երևանում։ 1949 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը, 1955 թվականին՝ Երևանի գեղարվեստա-թատերական ինստիտուտը։ Ստեղծել է գրաֆիկական գործեր, նատյուրմորտներ։ 
Նկարազարդել է նաև գրքեր (Էնո Ռաուդի Սիփսիկը հեքիաթ-վիպակը)։ Գործերից պահվում են Հայաստանի ազգային պատկերասրահում, Մոսկվայի Ալեքսանդր Պուշկինի անվան կերպարվեստի թանգարանում։

Ստեղծագործություններ
--------------------

Պատկերազարդել և ձևավորել է Սրբուհի Տյուսաբի «Երկեր» (1959), Շահեն Թաթիկյանի «Ինքնաթիռ» (1960), Պարույր Սևակի «Մարդը ափի մեջ» (1963) և «Ձեր ծանոթները» (1992), Գարեգին Բեսի «Նկարչի նվերը» (1964), Խնկո Ապոր «Անհաղթ աքլորը» (1970) 
և «Այգի» (1992), Ղազարոս Աղայանի «Չորս եղանակ» (1972), Կոռնեյ Չուկովսկու «Չոփ-Չոփիկը» (1977), Վարդան Այգեկցու և Մխիթար Գոշի «Առակները» (1986), Խաժակ Գյուլնազարյանի «Դեռ դպրոց չենք գնում» (1987), Մ. Դրյուոնի «Հրաշագործ մատներով Տիսուն» (1988), Ն. Միքայել­յանի «Իմ պապիկի պարտեզը» (1989), Ս. Կարապետյանի «Մոռացկոտ երեխաների հեքիաթը» (1990), Հովհաննես Թումանյանի «Մի բաց նամակ ամենքին» (1992) գրքերը, նաև Հ. Աթալ­յանի «Այբբենարան» (1987), Ա. Տեր-Գրիգորյանի, Ա. Մանուկ­յանի «Մայրենի լեզու 2» (1987) դասագրքերը և այլն։

* «Նատյուրմորտ» (1999)

### Գրաֆիկական շարքեր

* «Մեղեդի» (1997)
* «Վերածնունդ» (1998)
* «Լիրիկա» (1999)

Ծանոթագրություններ
------------------

1. 1 2 3 4
2. ↑  "Կոհա առցանց քարտարան, Գյուլամիրյան Խաչատուր Հովհաննեսի". *haygirk.nla.am*. Retrieved 2017 թ․ մայիսի 2.
3. ↑  *Ով ով է. Հայեր. Կենսագրական հանրագիտարան, հատոր առաջին, Երևան, 2005*.
4. ↑  "AV Production - Խաչատուր Գյուլամիրյան". *avproduction.am*. Արխիվացված է the original 2022 թ․ մարտի 18-ին. Retrieved 2017 թ․ մայիսի 2.

|  |
| --- |
| *Այս հոդվածի կամ նրա բաժնի որոշակի հատված վերցված է*  «Հայ գրատպություն և գրքարվեստ» հանրագիտարանից, որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ · AV Production |
|  |
| Չափորոշչային վերահսկողություն | ՀԳՀԳ: 11390, 19370 |

 |
**Նապոլեոն Կարլի Քարաքաշյան** (ուկրաիներեն՝ Наполеон Карлович Каракашьян, 1919, Սլովանսկ, Իզյումսկի գավառ, Խարկովի նահանգ - ապրիլի 25, 1967(1967-04-25), Կիև, Ուկրաինական ԽՍՀ, ԽՍՀՄ), արմատներով հայ խորհրդային բասկետբոլիստ, մարզիչ, բժիշկ, սպորտի վարպետ (առաջին ուկրաինացի բասկետբոլիտը, որն արժանացել է սպորտի վարպետի կոչմանը), ՈւԽՍՀ և ԽՍՀՄ վաստակավոր մարզիչ։

Կենսագրություն
--------------

Ծնվել է Սլովյանսկում՝ հայի ընտանիքում։ Կիևի գերմանական օկուպացիայի ժամանակ ընդհատակյա գործունեությամբ է զբաղվել Կիևում։ Բաբի Յարում կրակոցների սկսվելուց հետո նա ընդհատակյա գործուղվել է Օդեսա, որտեղ ստեղծվել է պարտիզանական ջոկատ, և բժիշկ է նշանակվել 22-ամյա Նապոլեոնը։

1945 թվականի սեպտեմբերին ՈւԽՍՀ սպարտակիադայում հանդես է եկել Օդեսայի բասկետբոլի հավաքականի կազմում, որտեղ նրա հավաքականը զբաղեցրել է 1-ին տեղը։ Որպես մարզիչ ղեկավարել է ՈւԽՍՀ բասկետբոլի ազգային հավաքականը Ավստրիայի, Բուլղարիայի, ԳԴՀ, Լեհաստանի, Չեխոսլովակիայի և այլ երկրների առաջնություններում։

1960-1966 թվականներին եղել է Կիևի «Բանակի Մարզական Ակումբի» գլխավոր մարզիչը։

Մահ
---

1967 թվականի ապրիլի 25-ին (որոշ աղբյուրներում՝ 24) Պատոնա կամրջից երթուղային ավտոբուսն ընկել է Դնեպր գետը։ Մի քանի տասնյակ մահացածների թվում էր նաև Նապոլեոնը։ Թաղվել է Կիևի Բայկովի գերեզմանոցում։ Նրա մահից երկու օր անց՝ 1967 թվականի ապրիլի 27-ին, մարզական թերթում լույս է տեսել մահախոսականը։

Ծանոթագրություններ
------------------

1. ↑  "Блог историка: 1967 год. Катастрофа, о которой приказали молчать".
2. ↑  "Каракашьян Наполеон Карлович". *kiev-necropol.narod.ru*. Retrieved 2020 թ․ հուլիսի 11.
3. ↑  "Некролог. Наполеон Карлович Каракашьян". Արխիվացված է the original 2020 թ․ հուլիսի 11-ին. Retrieved 2020 թ․ հուլիսի 24.
4. ↑  "некролог врач". Արխիվացված է the original 2020 թ․ հուլիսի 11-ին.

Արտաքին հղումներ
----------------

* Նապոլեոն Քարաքաշյան (1919-1967)
* Նապոլեոն Կարլի Քարաքաշյանը չէր սիրում, երբ իրեն դիմում էին անուն-հայրանունով(չաշխատող հղում)
* Կենսագրություն
**Լոռու մարզի զինանշան**, Լոռու մարզի խորհրդանիշներից մեկը։

Պատմություն
-----------

Զինանշանն ընդունվել է 2003 թվականի հունիսի 5-ին Լոռու մարզպետարանում մարզի զինանշանի համար հայտարարված մրցույթում։ Հեղինակն է նկարիչ Խաչիկ Ղարաբեկյանը։

Նկարագրություն
--------------

Լոռու մարզի զինանշանը պատկերում է հզոր թևերին հենված արծիվ, որի աջ թևին քրիստոնեական խաչ է։ Արծվի կրծքից դեպի աջ պատուհանը ձգվում են երեք ճանապարհ, որոնք, համապատասխանաբար, ունեն մեր պետական դրոշի գույները՝ կարմիր, կապույտ, նարնջագույն։ Դրանցից ներքև արծվի կրծքին գրված է «Լոռու մարզ»։

Մարզի անվան տակ հարթաքանդակի ձևով պատկերված են ինը խորհրդանշական թասեր, որպես լինելության, առատության և հյուրասիրության խորհրդանիշ։ Արծվի որովայնի մասում պատկերված են Հաղպատի վանքին քանդակված Սմբատ և Գուրգեն թագավորները ձեռքներին վանքի մանրակերտը։ Այս պատկերը, որպես հավատքի խորհրդանիշ, պաշտպանված է արծվի թևերի հովանու տակ, իսկ հզոր ոտքերն ամուր պահում են հասկը և կաղնու տերևը՝ մարզի անտառների, բնության խորհրդանիշը։

Ծանոթագրություններ
------------------

1. ↑  "Լոռու մարզպետարանի կայքէջ". Արխիվացված է the original 2014 թ․ սեպտեմբերի 8-ին. Retrieved 2014 թ․ դեկտեմբերի 1.
**Լոս Ալամոսի Ազգային լաբորատորիան** (ԼԱԱԼ, անգլերեն՝ *Los Alamos National Laboratory* կամ *LANL*), ազգային գիտնական կենտրոն է ԱՄՆ-ի Նյու Մեքսիկո նահանգում։ Նրա նախկին անվանումներից են եղել **Վայր Վայ** (*Site Y*), **Լոս Ալամոս լաբորատորիա** (*Los Alamos Laboratory*), և **Լոս Ալամոսի Գիտական լաբորատորիա** (*Los Alamos Scientific Laboratory*)։ Լաբորատորիան աշխարհի ամենամեծ գիտական և տեխնոլոգիայի հաստատություններից է, որ բազմակարգ ուսումնասիրություն է վարում ազգային անվտանգության, տիեզերքի, նորացող էներգիայի, բժշկության, նանոտեխնոլոգիայի, և գերհաշվարկման բնագավառներում։

Լաբորատորիան ամենամեծ հիմնարկություն և ամենամեծ գործատուն է հյուսիսային Նյու Մեքսիկոյում, մոտավորապես 12,500 աշխատողնենրով գումարած մոտ 3,300 կապալառու անձնակազմով։ Ավելին, մոտ 120 Ամերիկայի Միացյալ Նահանգների Էներգիայի նախարարության ծառայողներ կամ լաբորատորիայում։ Լաբորատորիայի տեխնիկական աշխատողների մոտավորապես մեկ երրորդը ֆիզիկոսներ են, մեկ չորրորդ ճարտարագետներ, մեկ վեցերրորդը քիմիկոսներ և նյութագետներ, և մյուսները աշխատում են մաթեմատիկայում և հաշվողական գիտությունում, կենսաբանությունում, երկրագիտությունում, և այլ բնագավառներում։ Պրոֆեսիոնալ գիտնականները և ուսանողները նաև այցելում են լաբորատորիան նրա գիտական նախագծերում մասնակցելու համար։ Աշխատողները նաև համագործակցում են համալսարանների և արդյունաբերության հետ թե հիմնական և թե կիրառական հետազոտության մեջ՝ ապագայի համար ռեսուրսներ զարգացնելու համար։ Լաբորատորիայի տարեկան բյուջեն 2.2 բիլիոն դոլար է։

Լոս Ալամոսը ԱՄՆ-ի երկու լաբորատորիաներից մեկն է, որը դասակարգված աշխատանք է վարում միջուկային զենքերի նախագծման համար։ Մյուս լաբորատորիան, 1952 թվականից, Լավրենս Լիվերմոր Ազգային լաբորատորիան է։

Երկրորդ համաշխարհային պատերազմի ժամանակ, Լոս Ալամոսի Ազգային լաբորատորիա Մանհատան նախագծի մաս է կազմել, որի արդյունքում ԼԱԱԼ-ում նախագծվել են ԵՀՊ-ում օգտագործված միջուկային զենքերը, իսկ նրանց հարստացված ուրանը և պլուտոնիումը պատրաստվել են Օք Րիջի Ազգային լաբորատորիայում։

Աղբյուրներ
----------

1. ↑  "Մանհատան պրոյեկտ (անգլերեն)". Արխիվացված է the original 2012 թ․ դեկտեմբերի 27-ին. Retrieved 2009 թ․ հոկտեմբերի 22–ին.

Արտաքին հղումներ
----------------

* lanl.gov Պաշտոնական կայք
* lansllc.com Լոս Ալամոս Ազգային Անվտանգություն ՍՊԸ-ի պաշտոնական կայք
* Լոս Ալամոսի միջուկային ձիրքերը 1997 թվականին
**Լոս Առայանես ազգային պարկ** (իսպ.՝ Parque Nacional Los Arrayanes), ազգային պարկ Արգենտինայում։ Ունի 17.53 քառ. կմ տարածք։ Այն ընդգրկում է Նաուել Ուապի լճի ափին գտնվող Կետրիխուե թերակղզին, Նեուկեն պրովինցիայում, Վիլլա լա Անգոստուրայից 3 կմ հեռավորության վրա։

Չնայած *Luma apiculata* տեսակի ծառեր կարելի է տեսնել թերակղզի տանող ճանապարհի վերջում, 300-ամյա Արյանես անտառն ընդգրկում է 0.2 քառ. կմ տարածք հարավային կետում` ավելի քան 600 անտհատներով։ Անտառ կարելի է հասնել նավակով լճի տարբեր կետերից կամ Վիլլա լա Անգոստուրա նավահանգստի մոտից դեպի պարկ ընդամենը 12 կմ ճանապարհ է։ Այս ուղին, որը լի է վերելքներով և վայրէջքներով, հայտնի է նաև լեռնային հեծանվավազքով։

Կան մի քանի պուդուներ, Հարավային Անդյան եղջերուներ, գուանակոներ, կրծողներ ու փոքր աղվեսներ։ Թռչուններից կարելի է այստեղ տեսնել վարազահավերի, արծիվների, բազեների և փայտփորիկների։

Չնայած նրան, որ արդեն Նաուել Ուապի ազգային պարկի մի մասն էր, այնուամենայնիվ Լոս Արայանես ազգային պարկը ստեղծվել է 1971 թվականին՝ պաշտպանելու անտառի հազվագյուտ արրայան ծառերը։ Հողը և ֆրագիլե ծառերի արմատները պաշտպանելու համար կառուցվել է փայտե ճանապարհ զբոսաշրջիկների համար, որոնք բավականություն են ստանում՝ դիտելով դարչինի գունավոր ծառերը։

Կլիմա
-----

Պարկն ունի ցուրտ և խոնավ կլիմա։ Ձմռանը միջին ջերմաստիճանը 3 °C է, իսկ ամռանը՝ 14 °C։ Տարեկան տեղումների քանակը՝ 1300 մմ է. ամենաշատ տեղումները թափվում են ձմռան ընթացքում։ Ձյուն գալիս է հուլիս-սեպտեմբեր ամիսներին։

Պատկերասրահ
-----------

* Փոքրիկ խրճիթ Արյանես անտառումՓոքրիկ խրճիթ Արյանես անտառում
* Փայտե ճանապարհ զբոսաշրջիկների համարՓայտե ճանապարհ զբոսաշրջիկների համար
* 
*

Ծանոթագրություններ
------------------

1. 1 2 3 4  "Parque Nacional Los Arrayanes" (in Spanish). Administración de Parques Nacionales. Արխիվացված է the original 2018 թ․ սեպտեմբերի 2-ին. Retrieved 2016 թ․ հոկտեմբերի 17.`{{cite web}}`: CS1 սպաս․ չճանաչված լեզու (link)

Արտաքին հղումներ
----------------

* Ficha en SIB Archived 2011-10-01 at the Wayback Machine.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · GeoNames |
|  |
| Չափորոշչային վերահսկողություն | LCCN: sh89006773 · VIAF: 315527291 · WorldCat VIAF: 315527291 |

 |
**Մոսկվայի մարզային Ա. Ն. Օստրովսկու անվան դրամատիկական թատրոն** (ռուս.՝ Московский областной драматический театр имени А. Н. Островского) (1935—2013), այժմ գոյություն չունեցող մոսկովյան թատրոն։

Պատմություն
-----------

1935 թվականի հունվարի 18-ին Մոսկվայի մարզի Միխայլովո քաղաքում բացվել է Մոսկվայի մարզի չորրորդ կոլտնտեսական թատրոնը` Շապովալենկոյի «Ալբինա Մեգուրսկայա» պիեսի բեմադրությամբ։ 
Թատրոնը հիմնադրվել է Ֆրունզենյան աշխատավորների լուսավորության տան թատերախմբի հիման վրա, որը ղեկավարում էր Մոսկվայի գեղարվեստական ակադեմիական թատրոնի արտիստ Սերգեյ Նիկոլայի Սվերչկովը։
Թատրոնի կոչվել է ռուս դրամատուրգ Ա. Ն. Օստրովսկու անունով, քանի որ թատրոնի հիմքում կանգնած է եղել «Օստրովսկու տան» թատերախմբի վարպետ, դերասանուհի և մանկավարժ Վերա Նիկոլայի Պաշեննայան։ 
1942 թվականի սեպտեմբերի 12-ից թատրոնը անվանափոխվել է` դառնալով Մոսկվայի մարզային Ա. Օստրովսկու անվան կոլտնտեսական դրամատիկական թատրոն։
1993 թվականին Ա. Օստրովսկու անվան թատրոնը տեղափոխվել է Մոսկվայի մարզային արվեստի տան շենք, որը գտնվում է այժմյան Հարավ-արևելյան շրջանի վարչական տարածքում։
2013 թվականին երկու մարզային թատրոններ` Մոսկվայի մարզային Ա. Ն. Օստրովսկու անվան դրամատիկական թատրոնն ու Մոսկվայի մարզային դրամատիկական կամերային թատրոնը միավորվել են։ Նորաստեղծ թատրոնը կոչվել է Մոսկվայի շրջանային թատրոն, գեղարվեստական ղեկավարը Ռուսաստանի Դաշնության ժողովրդական արտիստ Սերգեյ Բեզռուկովն է։

Թատերախումբ
-----------

2013 թվականից հետո Մոսկվայի մարզային Ա. Ն. Օստրովսկու անվան դրամատիկական թատրոնի թատերախումբն այլևս գոյություն չունի։  
 
Մինչև այդ թատրոնն աշխատել է հետևյալ կազմով.

### Թատրոնի ռեժիսորներ

* Գեորգի Տովստոնոգով
* Ֆելիքս Սակալիս
* Եֆիմ Տաբաչնիկով
* Ռոման Վիտյուկ
* Սերգեյ Գոլոմազով
* Իոսիֆ Ռայխելգուազ
* Վլադիմիր Պորտնով

### Դերասաններ

* Ալլա Տարասովա
* Լյուդմիլա Արինինա
* Միխայիլ Ժարով
* Լև Բորիսով
* Վլադիսլավ Բալանդին
* Սվետլանա Կորկոշկո
* Սվետլանա Բրագարնիկ
* Ալեքսանդր Երմակով
* Գրիգորի Ֆիրսով
* Ալեքսանդր Յակովլև

Ծանոթագրություններ
------------------

1. ↑  "Художественный руководитель — народный артист РФ Сергей Витальевич Безруков". Արխիվացված է the original 2015 թ․ հոկտեմբերի 26-ին. Retrieved 2017 թ․ դեկտեմբերի 15.

Արտաքին հղումներ
----------------

* Թատրոնների միավորման մասին Archived 2015-10-26 at the Wayback Machine. (ռուս.)
* Яндекс քարտեզներում (ռուս.)
*Վիքիպեդիայում կան հոդվածներ Մարտիրոսյան ազգանունով այլ մարդկանց մասին։*

**Նաղաշ Նարինբեկի Մարտիրոսյան** (դեկտեմբերի 9, 1966(1966-12-09), Դաշտ, Էջմիածնի շրջան, Հայկական ԽՍՀ, ԽՍՀՄ), հայ լրագրող, խմբագիր, բանասիրական գիտությունների թեկնածու (2002)։

Կենսագրություն
--------------

Նաղաշ Մարտիրոսյանը ծնվել է 1966 թվականի դեկտեմբերի 9-ին Դաշտ գյուղում (ներկայում՝ ՀՀ Արմավիրի մարզում)։ 1991 թվականին ավարտել է Երևանի պետական համալսարանը։ 1990-1991 թվականներն աշխատել է «Երևանի համալսարան» և «Վաղարշապատ» թերթերի, «Լրաբեր» լրատվավերլուծական ծրագրի խմբագրություններում, 1997 թվականին՝ ՀՀ ՆԳ և ԱԱՆ հասարակայնության հետ կապերի ու լրատվության վարչությունում։ 1997–2003 թվականներինին Հ1 հեռուստաընկերությունում վարել է հեղինակային՝ «Դատական անդրադարձ», 2007-2008 թվականներին՝ «Երևան» հեռուստաընկերությունում իր հիմնադրած «Դիտակ» հասարակական-քաղաքական հաղորդաշարերը։ 2008 թվականին դարձել է ԵՊՀ ժուռնալիստիկայի ֆակուլտետի դեկան։

Լույս է տեսել Նաղաշ Մարտիրոսյանի «Հայրենիք» ամսագրի հրապարակախոսությունը (1920–1930-ական թթ.)» (2001) աշխատությունը։ Թարգմանել է «Հեռուստատեսային ժուռնալիստիկա» (2003, Լիանա Սայադյանի հետ) դասագիրքը։

Պարգևներ
--------

* Ֆրիտյոֆ Նանսեն միջազգային հիմնադրամի ոսկե հուշամեդալ (2008),
* ԵՊՀ ոսկե մեդալ (2009, 2014)։

Ծանոթագրություններ
------------------

1. ↑  Նաղաշ Մարտիրոսյան
2. ↑  "Նաղաշ Նարինբեկի Մարտիրոսյան". Արխիվացված է the original 2023 թ․ հունիսի 5-ին. Retrieved 2023 թ․ հունիսի 5.

|  |
| --- |
| *Այս հոդվածի կամ նրա բաժնի որոշակի հատված վերցված է*  «Հայ գրատպություն և գրքարվեստ» հանրագիտարանից, որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
**Լորենա ազգային անտառ** (պորտ.՝ Floresta Nacional de Lorena), ազգային անտառ Բրազիլիայի Սան Պաուլու նահանգում։ Այն պաշտպանում է Ատլանտյան անտառի համեմատաբար փոքր հատվածը։

Տեղագրություն
-------------

Լորենա ազգային անտառը գտնվում է Սան Պաուլու նահանգի Լորենա մունիցիպալիտետում։ Ունի 281.41 հա տարածք։ Անտառն ունի Ատլանտյան անտառի ամենամեծ և ամենաբազմազան տարածքը մեծ հարթավայրում, որը հայտնի է Պարայիբա հովիտ անունով։ Այն սերմերի կարևոր աղբյուր է՝ ծառատեսակների գենետիկ բազմազանությունը պահպանելու համար։ Անտառը մասամբ շրջապատված է Լորենա քաղաքով և խոշոր եղջերավոր կենդանիների արոտավայրերով ու բրնձի դաշտերով։ Անտառն օգտագործվում է դպրոցականների և քաղաքի բնակիչների կողմից՝ որպես ավանդական հանգստյան գոտի։ Ամեն տարի անտառն ունի մոտ 2000 այցելու։

Պատմություն
-----------

Էստասաու Ֆլորեստալ էքշպերիմենտալ Էպիտասիու Սանտյագուն ստեղծվել է 1934 թվականի ապրիլի 10-ի՝ թիվ 24․104 հրամանագրով։ 1975 թվականի մայիսի 28-ի 6․209 օրենքով փոփոխվեց պահպանման միավորի կարգը։ 2001 թվականի հուլիսի18-ի թիվ 246 հրամանագիրը պահպանման միավորումը վերանվանեց Լորենա ազգային անտառ, որն ունի 249 հա տարածք՝ Լորենա մունիցիպալիտետում։

Նպատակն է խթանել բնական ռեսուրսների ճիշտ կառավարումը, ապահովել ջրային ռեսուրսների, տեսարժան վայրերի, պատմական և հնագիտական տեղերի պահպանությունը, խրախուսել հիմնական և կիրառական գիտական հետազոտությունների զարգացումը, ինչպես նաև օժանդակել բնապահպանական կրթության, հանգստի կազմակերպման, ժամանցի և զբոսաշրջության ոլորտներին։ Ազգային անտառը դասվում է Բնության պահպանության միջազգային միության VI կատեգորիային (բնական ռեսուրսի կայուն օգտագործմամբ պահպանվող տարածք)։

Բրազիլիայի շրջակա միջավայրի և վերականգնվող բնական պաշարների ինստիտուտը (*IBAMA*) 2005 թվականի օգոստոսի 30-ին ստեղծել է խորհրդատվական խորհուրդ։ Անտառը դարձել է պահպանման միավորումների՝ Մանտիկեյրա մոզայիկի մի մասը, որը ստեղծվել է 2006 թվականին։ 2008 թվականի օգոստոսի 5-ին *IBAMA*-ն և Չիկո Մենդեսի կենսաբազմազանության պահպանության ինստիտուտը (*ICMBio*) սկսեցին հետաքննություն անցկացնել փայտանյութի ու ավազի արդյունահանման, վայրի կենդանիների անհետացման և տնկիների վաճառքի խախտումների վերաբերյալ։ Անտառն այժմ կառավարվում է Չիկո Մենդեսի կենսաբազմազանության պահպանության ինստիտուտի կողմից։ Կառավարման ծրագիրը հաստատվել է 2016 թվականի մայիսի 10-ին։

Ծանոթագրություններ
------------------

1. ↑  FLONA de Lorena – ISA
2. 1 2  "Flona de Lorena – ICMBio". Արխիվացված է the original 2019 թ․ օգոստոսի 6-ին. Retrieved 2019 թ․ օգոստոսի 6.
3. 1 2 3 4 5 6  FLONA de Lorena – ISA
4. ↑  Unidade de Conservação ... MMA
5. ↑  "o mosaico mantiqueira – Mosaico". Արխիվացված է the original 2016 թ․ սեպտեմբերի 27-ին. Retrieved 2019 թ․ օգոստոսի 6.

Աղբյուրներ
----------

* (պորտուգալերեն) *Flona de Lorena*, ICMBio: Chico Mendes Institute for Biodiversity Conservation, արխիվացված  օրիգինալից 2016-09-13-ին, վերցված է 2016-10-02
* (պորտուգալերեն) *FLONA de Lorena*, ISA: Instituto Socioambiental, վերցված է 2016-10-02
* (պորտուգալերեն) *o mosaico mantiqueira*, Mosaico Mantiqueira, արխիվացված  օրիգինալից 2016-09-27-ին, վերցված է 2016-09-26
* (պորտուգալերեն) *Unidade de Conservação: Floresta Nacional de Lorena*, MMA: Ministério do Meio Ambiente, վերցված է 2016-10-02
Խեղդուկ մատ
**Խեղդուկ մատ** (Լուսենայի մատ), շախմատում մատ ձիով, երբ սեփական խաղաքարերը խանգարում են (խեղդում են. այստեղից էլ անվանումը) արքային փրկվել մրցակցի սպառնալիքից։

Պատմություն
-----------

Նմանատիպ առաջին դիրքերը հայտնաբերվել են IX դարի պարսկական մանսուբներում (շախմատային էտյուդի հնագույն համարժեք)։ «Խեղդուկ մատ» կոմբինացիայի *(տե՛ս տրամագիր 1-ը)* մեխանիզմն առաջին անգամ «Սիրո կրկնություն և շախմատ խաղի արվեստը» գրքում 1497 թվականին դիտարկել է իսպանացի շախմատիստ Լուիս Ռամիրես Լուսենան. **1.Թе6+ Աh8 2.Ձf7+ Աg8 3.Ձh6++ Աh8 4.Թg8+!! Ն։g8 5. Ձf7#!!**։

 *Տրամագիր 1*
 Քայլը սպիտակներինն է։ Նրանք մատ են հայտարարում 5 քայլից

Նույն թեման օգտագործվում է նաև Ֆիլիդորի խնդրում (տե՛ս Ֆիլիդորի մատ)։

Խեղդուկ մատն արվեստում
----------------------

Գեղարվեստական գրականության մեջ «խեղդուկ մատի» գաղափարն օգտագործել է Լեոնիդ Սոլովյովը Խոջա Նասրեդինի մասին վիպակում, որի դրվագներից մեկում գլխավոր հերոս Նասրեդինը «խեղդուկ մատ» է հայտարարում բացասական կերպարներից մեկին՝ Աղաբեկին։

Կինոյում «խեղդուկ մատի» գաղափարն օգտագործվել է 1952 թվականին նկարահանված «Սադկո» ֆիլմ-հեքիաթում, որտեղ գլխավոր հերոսը հնդիկ մահառաջային «խեղդուկ մատ» է հայտարարում։

Խեղդուկ մատը սկզբախաղում
------------------------

Խեղդուկ մատ հնարավոր է անել ոչ միայն միջնախաղում և վերջնախաղում, այլև սկզբնախաղում։ Որպես օրինակներ կարող են ծառայել բերված կարճ պարտիաները.

---

* **Սիրող շախմատիստ - Ջոզեֆ Հենրի Բլեքբեռն**

1.e4 e5 2.Ձf3 Ձc6 3.Փc4 Ձd4?! 4.Ձ։e5!? Թg5! 5.Ձ։f7?? Թ։g2 6.Նf1 Թ։e4+ 7.Փe2 Ձf3#


---

* **Պաուլ Կերես - Առլամովսկի** (Պոլյանից Զդրույ, 1950)

1.e4 c6 2.d4 d5 3.Ձc3 de 4.Ձ։e4 Ձd7 5.Թe2 Ձgf6?? 6.Ձd6#


---

* **Յակովլև - Չալմանսկի** (Կույբիշև, 1984)

1.e4 c5 2.Ձf3 Ձc6 3.d4 cd 4.Ձ։d4 Ձf6 5.Ձc3 e5 6.Ձdb5 d6 7.Ձd5 Ձ։d5 8.ed Ձe7 9.c3 Փd7?? 10.Ձ։d6#


---

* **Գրանտեր - Հեյլի** (Շոտլանդիա, 1984)

1.e4 c5 2.Ձf3 Ձc6 3.d4 cd 4.Ձ։d4 e5 5.Ձb5 Ձge7?? 6.Ձd6#

Տես նաև
-------

* Մատ
* Ուսանոցային մատ

Ծանոթագրություններ
------------------

1. ↑  "Խեղդուկ մատը Լուսենայի գրքում". Արխիվացված է the original 2015 թ․ մարտի 16-ին. Retrieved 2014 թ․ հոկտեմբերի 22. `{{cite web}}`: Unknown parameter `|dead-url=` ignored (`|url-status=` suggested) (help)

Աղբյուրներ
----------

* Խեղդուկ մատ Archived 2011-06-25 at the Wayback Machine.
* Շախմատի դպրոց. խեղդուկ մատ Archived 2014-09-03 at the Wayback Machine.
**Լորի Էնն Հենրի** (անգլ.՝ Lori Ann Henry, մարտի 20, 1966(1966-03-20), Ուիլմինգտոն, New Hanover County), ամերիկացի նախկին անցած ֆուտբոլիստ, Միացյալ Նահանգների կանանց ազգային հավաքականի նախկին անդամ և թիմի ավագ։ Նա միակ խաղացողն է, որ ազգային հավաքականի կազմում հանդես է եկել առաջին խաղից մինչև 1991 թվականին Չինաստանում կանանց աշխարհի առաջնության խաղը

Կենսագրություն
--------------

Հենրին մեծացել է Սիեթլում, Վաշինգտոն։ Սովորել է Շորվուդի ավագ դպրոցում, որտեղ եղել է T-Birds-ի ֆուտբոլիստ։

### Հյուսիսային Կարոլինայի համալսարան

1986-1989 թվականներին սովորել է Հյուսիսային Կալորինայի համալսարանում, աջակցել կանանց ազգային ֆուտբոլի առաջնությանը։ երկու անգամ ընտրվել է համաամերիկյան առաջատար թիմում։ 1990 թվականին ընտրվել է *Soccer America's All-Decade* թիմում։

Ֆուտբոլային կարիերա
-------------------

### Միջազգային

1985 թվականին Հենրին եղել է ԱՄՆ կանանց առաջին հավաքականի ֆուտբոլային թիմի անդամ։ 1985-1991 թվականներին հանդես է եկել Միացյալ Նահանգների կանանց ազգային հավաքականում, այդ թվում՝ երեք տարի որպես թիմի ավագ։ 1991 թվականին Չինաստանում հանդես է եկել կանանց աշխարհի առաջնության առաջին հաղթող թիմի կազմում։

Մարզչական կարիերա
-----------------

Մարզչական կարիերան սկսել է որեպես UNC-Greensboro-ում օգնական, հետագայում չորս տարի եղել է Օհայոյի պետական համալսարանի կանանց ֆուտբոլի մարզիչ։

Ծանոթագրություններ
------------------

1. 1 2  Soccerdonna (գերմ.) — 2010.
2. 1 2  "U.S. WNT Flashback – 20th Anniversary of First-Ever Match: Lori Henry". US Soccer. Արխիվացված է the original 2012 թ․ հուլիսի 17-ին. Retrieved 2013 թ․ մարտի 22.
3. 1 2 3  "Shorewood to retire Lori Henry's soccer jersey in ceremony Thursday, Oct. 11". Shoreline Area News. Retrieved 2013 թ․ մարտի 22.

Գրականություն
-------------

* Crothers, Tim (2012), *The Man Watching: Anson Dorrance and the University of North Carolina Women's Soccer Dynasty*, Macmillan, 1429946261
* Grainey, Timothy (2012), *Beyond Bend It Like Beckham: The Global Phenomenon of Women's Soccer*, University of Nebraska Press, 0803240368
* Lisi, Clemente A. (2010), *The U.S. Women's Soccer Team: An American Success Story*, Scarecrow Press, 0810874164
* Nash, Tim (2016), *It's Not the Glory: The Remarkable First Thirty Years of US Women's Soccer', Lulu Press, 1483451526*

Արտաքին հղումներ
----------------

* Վիճակագրություն *FIFA*-ի կայքում(անգլ.)
* US Soccer profile

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | soccerdonna.de · ՖԻՖԱ |

 |